Author: agenda0
Company: agenda

Predkladacia správa

	Uznesením  číslo 851 zo dňa 25. októbra 2000  schválila vláda SR v bode A.2. zaradenie nasledovných podnikov a organizácií do zoznamu podnikov určených do privatizácie: Vojenský kartografický ústav Harmanec, štátny podnik, Vojenský opravárenský podnik 028, Prešov, štátny podnik, Výskumný ústav zváračský Bratislava, príspevková organizácia, Štátny drevársky ústav Bratislava, príspevková organizácia, Lignotesting, Drevársky a nábytkársky ústav skušobný Bratislava, príspevková organizácia, Výskumný ústav krmivársky, š.p. Ivánka pri Dunaji, štátny podnik, Ústav vzdelávania a služieb, Bratislava, príspevková organizácia, SOU dopravy a služieb Lučenec, Kokava – Háj, príspevková organizácia, Škola v prírode – Krahule, rozostavaná stavba školy a ubytovne, rozpočtová organizácia, SPŠ drevárska Zvolen – objekt bývalého SOU poľnohospodárskeho Vigľaš – Pstruša, rozpočtová organizácia a Domov mládeže Lučenec – blok C, rozpočtová organizácia.
	MSPNM SR listom zo dňa 14.02.2001 požiadalo Krajský úrad v Banskej Bystrici o zaujatie stanoviska k privatizácii organizácií, ktoré sú organizačne začlenené do jeho pôsobnosti. Jedná sa o nasledovné subjekty: SOU dopravy a služieb Lučenec, Kokava – Háj, príspevková organizácia, Škola v prírode – Krahule, rozostavaná stavba školy a ubytovne, rozpočtová organizácia, SPŠ drevárska Zvolen – objekt bývalého SOU poľnohospodárskeho Vigľaš – Pstruša, rozpočtová organizácia a Domov mládeže Lučenec – blok C, rozpočtová organizácia. 
	Na základe informácie Krajského úradu v Banskej Bystrici sa jedná o rozostavené stavby, prípadne nevyužívaný nadbytočný majetok bez zamestnancov a bez súvisiacich záväzkov.
	Vzhľadom na uvedené skutočnosti ministerka pre správu a privatizáciu národného majetku SR predložila na rokovanie Porady ekonomických ministrov vlády SR informáciu o ďalšom postupe privatizácie predmetných zariadení.  MSPNM SR  navrhlo postupovať pri ďalšom nakladaní s majetkom  predmetných organizácií podľa zákona č. 278/1993 Z.z.  o správe majetku štátu v znení neskorších predpisov (v nadväznosti na úlohu vlády k doriešeniu právneho postupu privatizácie predmetných subjektov z 31.01.2001).
	Porada ekonomických ministrov vlády SR dňa 19. februára 2001 na základe predloženej informácie doporučila  vláde SR schváliť vyňatie SOU dopravy a služieb Lučenec, Kokava – Háj, príspevkovej organizácie, Školy v prírode – Krahule, rozostavenej stavby školy a ubytovne, rozpočtovej organizácie, SPŠ drevárskej Zvolen – objekt bývalého SOU poľnohospodárskeho Vigľaš – Pstruša, rozpočtovej organizácie a Domova mládeže Lučenec – blok C, rozpočtovej organizácie zo zoznamu majetku štátu privatizovaného podľa uznesenia vlády SR č. 87/2001 a ďalej postupovať podľa zákona NR SR č. 278/1993 Z.z. o správe majetku štátu v znení neskorších predpisov (v nadväznosti na úlohu vlády k doriešeniu právneho postupu privatizácie predmetných subjektov z 31.01.2001).
Na základe týchto skutočností predkladá ministerka pre správu a privatizáciu národného majetku SR vláde SR návrh na zmenu uznesenia vlády SR č. 851 zo dňa 25. októbra 2000 ako aj návrh na zmenu  uznesenia vlády SR č. 87 zo dňa 31. januára 2001.